section_heading: Opis toka
paragraph_text: Izvire jugoistočno od Jadovika, a na Zlatibor dolazi kod sela Ojkovice, gdje u njega utječe Tisovica. Odatle teče pored sela Negbine, Burađe, Sjeništa, Dobroselice i Jablanice, primajući mnoge pritoke. Veće su: Šupljica (ulijeva se u Uvac u Negbini), Rasnički potok (ulijeva se u Rasnici) i Dobroselički i Šaranski potok (ulijevaju se u Dobroselici). Zbog svojih uglavnom nepristupačnih kanjona, u selu Uvcu se nalaze manastiri: manastir Uvac i manastir Dubrava, ali bilo je i mnogih drugih, kojih danas nema, kao što je legendarni manastir Janja, opjevan u narodnoj pjesmi "Miloš u Latinima" kao jedna od najvažnijih nemanjićkih zadužbina. Vjeruje se da se današnji manastir Uvac nalazi na Janjinom mjestu.